ભાવાર્થ : આ પંક્તિ માં કહેવા માં આવ્યું છે કે જો વ્યક્તિ તે પોતાની જનેતા જોડે અભદ્ર કે કઠોર વ્યહાર કરે છે અને તેનો તિરસ્કાર કરે છે તો પણ આ જગત માં જેની જોડ ન મળે તેવી આ જનેતા તેના જણેલા દીકરા પ્રત્યે કોઈ પણ પ્રકાર ની તિરસ્કાર ની ભાવના ન લાવી ને તેને શિક્ષા આપવા ને બદલે સુખી થવાના આશિષ આપતી જાય છે. જે દીકરાઓ તેમની માતા પ્રત્યે અપાર પ્રેમ ની લાગણી ધરાવે છે તેને તો માતા ના વિશાળ મમતાભર્યા દરિયા માંથી જયારે જોઈએ ત્યારે પ્રેમરૂપી વ્હાલ મળતો રહે છે પણ જે દીકરાઓ કપૂત થઇ ને આ ઈશ્વર ની અમુલ્ય ભેટ એવી જનેતા ને તરછોડે છે ત્યારે પણ આ જનેતા તેના વ્હાલ અને મમતાભર્યા પ્રેમ ને આપવાનો ગુણધર્મ છોડતી નથી અને તેને સુખી થવાના આશિષ દેતી જાય છે.